**Zápisnica**

z dvadsiateho piateho zasadnutia Obecného zastupiteľstva v Rúbani, konaného

dňa 22. októbra 2021 o 1700 hodine na obecnom úrade

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslankyňa Aneta Vašová svoju neúčasť ospravedlnila.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Všeobecne záväzné nariadenie Obce Rúbaň č. 2/2021 o určení spádovej materskej školy zriadenej obcou
5. Rozpočtové opatrenie starostky obce č. 2/2021
6. Návrh na VI. úpravu rozpočtu Obce Rúbaň na rok 2021
7. Správa o plnení úloh Komunitného plánu sociálnych služieb obce Rúbaň za rok 2020
8. Komunitný plán sociálnych služieb obce Rúbaň 2021-2030
9. Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda Rúbaň – Fűr č. 407 za školský rok 2020/2021
10. Opakované uzatvorenie nájmu bytu
11. Žiadosť o poskytnutie finančnej dotácie na mzdy a prevádzku centra voľného času
12. Rôzne
13. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila PaedDr. Kristínu Pócsovú a Zoltána Ešeka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Imricha Petríka, Ing. Zoltána Tamašeka a Zoltána Ešeka.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Všeobecne záväzné nariadenie Obce Rúbaň č. 2/2021 o určení spádovej materskej školy zriadenej obcou**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Všeobecne záväzné nariadenie Obce Rúbaň č. 2/2021 o určení spádovej materskej školy zriadenej obcou, ktorý tvorí prílohu zápisnice pod písmenom C. V poskytovaní predprimárneho vzdelávania na Slovensku v materských školách od 1. januára 2021 došlo k zásadným zmenám. Povinné predprimárne vzdelávanie musí plniť každé dieťa, ktoré do 31. augusta (vrátane) dovŕši 5 rokov veku, t.j. do 31. augusta, ktorý prechádza začiatku školského roka, od ktorého bude dieťa plniť povinnú školskú dochádzku v základnej škole. Dieťa ho plní v materskej škole v obci, v ktorej má trvalý pobyt, teda v tzv. spádovej materskej škole, pokaľ zákonný zástupca nevyberie inú materskú školu, do ktorej ho riaditeľ prijme. O spádových materských školách na území obce je potrebné prijať všeobecne záväzné nariadenie. Návrh VZN bol zverejnený na úradnej tabuli obce a na webovom sídle obce dňa 21.09.2021. Pripomienky neboli podané žiadnou fyzickou ani právnickou osobou.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 202** zo dňa **22.10.2021**

Obecné zastupiteľstvo v Rúbani

**sa** **uznieslo**

na VŠEOBECNE ZÁVÄZNOM NARIADENÍ OBCE RÚBAŇ č. 2/2021 o určení spádovej materskej školy zriadenej obcou

**5/ Rozpočtové opatrenie starostky obce č. 2/2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Rozpočtové opatrenie starostky obce č. 2/2021, ktorý tvorí prílohu zápisnice pod písmenom D. V súlade s § 11 ods. 4 písm. b) zákona č. 369/1990 Zb. o obecnom zriadení v z. n. p., § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy v z. n. p. a na základe poverenia obecného zastupiteľstva – uznesenie č. 230 zo dňa 28.06.2013 vykonala starostka obce dňa 29.09.2021 rozpočtové opatrenie č. 2/2021 - presun rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **203** zo dňa **22.10.2021**

Obecné zastupiteľstvo v Rúbani

**berie na vedomie**

zmenu rozpočtu obce rozpočtovým opatrením starostky obce č. 2/2021 zo dňa 29.09.2021 v zmysle uznesenia obecného zastupiteľstva č. 230 zo dňa 28.06.2013

**6/ Návrh na VI. úpravu rozpočtu Obce Rúbaň na rok 2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na VI. úpravu rozpočtu Obce Rúbaň na rok 2021, ktorý tvorí prílohu zápisnice pod písmenom E. Rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na VI. úpravu rozpočtu Obce Rúbaň na rok 2021 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2021 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

Starostka obce na rokovaní predložila návrh na doplnenie VI. úpravy rozpočtu obce v súvislosti s vybavením interiéru obradnej miestnosti v dome smútku, a to takto:

|  |  |  |  |  |
| --- | --- | --- | --- | --- |
| **Funkčná klasifikácia** | **Ekonomická klasifikácia** | **Kód zdroja** | **Názv rozpočtovej položky** | **EUR** |
| 0840 | 633 materiál | 111 | Náboženské a iné spoločenské služby - dom smútku, cintorín | -800,00 |
| 0840 | 635 rutinná a štandardná údržba | 41 | Náboženské a iné spoločenské služby - dom smútku, cintorín | -800,00 |
| 0620 | 710 obstaranie hmotných kapitálových aktív | 52 | Rozvoj obcí | -900,00 |
| 0840 | 710 obstaranie hmotných kapitálových aktív | 111,41,52 | Náboženské a iné spoločenské služby - dom smútku, cintorín | 2500,00 |

Starostka obce sa uistila, že k predloženému návrhu uznesenia po jeho doplnení niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **204** zo dňa **22.10.2021**

Obecné zastupiteľstvo v Rúbani

**schvaľuje**

VI. úpravu rozpočtu obce Rúbaň na rok 2021

**7/ Správa o plnení úloh Komunitného plánu sociálnych služieb obce Rúbaň za rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Správa o plnení úloh Komunitného plánu sociálnych služieb obce Rúbaň za rok 2020, ktorý tvorí prílohu zápisnice pod písmenom F. KPPS obce Rúbaň na roky 2017-2022 bol obecným zastupiteľstvom prerokovaný a schválený dňa 31.03. 2017 uznesením č. 207.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **205** zo dňa **22.10.2021**

Obecné zastupiteľstvo v Rúbani

**berie na vedomie**

Správu o plnení úloh Komunitného plánu sociálnych služieb obce Rúbaň za rok 2020

**8/ Komunitný plán sociálnych služieb obce Rúbaň 2021-2030**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál Komunitný plán sociálnych služieb obce Rúbaň

2021-2030, ktorý tvorí prílohu zápisnice pod písmenom G. Komunitný plán je programový dokument, dotýka sa všetkých občanov, predstavuje víziu – model želaného ideálu, čo chceme dosiahnuť, obsahuje ciele rozvoja, ktoré sú vyjadrením ideálu potreby, hoci v jej čase definovania sú ťažko alebo úplne nerealizovateľné. Je schopný sa meniť, dopĺňať podľa vývoja situácie v komunite a jej potrieb – je to otvorený dokument. Zákon č. 448/2008 Z. z. v § 80a) striktne ukladá obci vypracovať a schváliť komunitný plán sociálnych služieb vo svojom územnom obvode. V zmysle § 83 citovaného zákona obec spracúva určené dokumenty na základe národných priorít rozvoja sociálnych služieb, v ktorých zohľadňuje miestne špecifiká a potreby fyzických osôb, určuje potreby rozvoja sociálnych služieb, personálne, finančné, organizačné a prevádzkové podmienky. Komunitné plánovanie musí byť súčasťou miestnej politiky. Novelou zákona č. 448/2008 o sociálnych službách v znení neskorších predpisov v § 83 došlo k zmene.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **206** zo dňa **22.10.2021**

Obecné zastupiteľstvo v Rúbani

**schvaľuje**

Komunitný plán sociálnych služieb obce Rúbaň 2021-2030

**9/ Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda Rúbaň – Fűr č. 407 za školský rok 2020/2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda Rúbaň – Fűr č. 407 za školský rok 2020/2021, ktorý tvorí prílohu zápisnice pod písmenom H. Správu predkladá svojmu zriaďovateľovi riaditeľ školy v zmysle § 3 ods. 1 Vyhlášky Ministerstva školstva Slovenskej republiky č. 9/2006 Z. z. do 15. októbra príslušného kalendárneho roka.

Riaditeľ školy je povinný zverejniť správu v škole na obvyklom mieste a na internetovej stránke ak je zriadená, najneskôr do 31. decembra. Správa obsahuje náležitosti v zmysle § 2 citovanej vyhlášky.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **207** zo dňa **22.10.2021**

Obecné zastupiteľstvo v Rúbani

**schvaľuje**

Správu o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda, Rúbaň – Fűr č. 407 za školský rok 2020/2021

**10/ Opakované uzatvorenie nájmu bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Opakované uzatvorenie nájmu bytu, ktorý tvorí prílohu zápisnice pod písmenom I. Opakované uzatvorenie nájmu bytu je riešené v čl. III nájomnej zmluvy, kde podmienkou uzavretia opakovaného nájmu na ďalšie tri roky je dodržanie podmienky, a to mesačný príjem nájomcu a osôb spoločne posudzovaných nepresiahne 3,5 násobok životného minima za predchádzajúci kalendárny rok. Opakované uzatvorenie nájmu je taktiež riešené vo Všeobecne záväznom nariadení obce Rúbaň č. 2/2010 o podmienkach prideľovania bytov určených na nájom obyvateľov obce postavených s podporou štátu. Dokumenty, ktorými prenajímatelia deklarujú svoje príjmy a preukazujú splnenie podmienky, boli do podateľne obce doručené.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **208** zo dňa **22.10.2021**

Obecné zastupiteľstvo v Rúbani

1. **schvaľuje**

opakované uzatvorenie nájmu bytu s nájomcom:

Zoltán Gőgh a manželka Petra, obaja bytom Rúbaň 441

1. **poveruje**

starostku obce s uzatvorením Nájomnej zmluvy na obdobie 3 rokov

**11/ Žiadosť o poskytnutie finančnej dotácie na mzdy a prevádzku centra voľného času**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Žiadosť o poskytnutie finančnej dotácie na mzdy a prevádzku centra voľného času, ktorý tvorí prílohu zápisnice pod písmenom J. Dňa 13.10.2021 bola doručená Obci Rúbaň Žiadosť Mesta Nové Zámky o finančnú dotáciu na CVČ v Nových Zámkoch od 01.09.2021 do 31.12.2021, ktoré poskytuje záujmové vzdelávanie deťom, žiakom s trvalým pobytom v obci Rúbaň.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **209** zo dňa **22.10.2021**

Obecné zastupiteľstvo v Rúbani

1. **vyhovuje**

Žiadosti Mesta Nové Zámky ako zriaďovateľovi Centra voľného času Pyramída, Jánošíkova 1, Nové Zámky o finančnú dotáciu na mzdy a prevádzku Centra voľného času Pyramída, Jánošíkova 1, Nové Zámky na školský rok 2021/2022

1. **schvaľuje**

poskytnutie finančnej dotácie vo výške 29,00 EUR na mzdy a prevádzku Centra voľného času Pyramída, Jánošíkova 1, Nové Zámky

**12/ Rôzne**

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

Informácie o schválení žiadosti o nenávratný finančný príspevok vo výške 14 882, 74 EUR Pôdohospodárskou platobnou agentúrou (PPA) na projekt „Revitalizácia odvodňovacej priekopy komunikácie v obci Rúbaň“. Žiadosť bola podaná občianskemu združeniu MAS – Dvory a okolie so sídlom Hlavné námestie 6, 941 31 Dvory nad Žitavou dňa 16.12.2019. Celková cena projektu je 32 707,28 EUR a projekt bol zrealizovaný z vlastných prostriedkov obce v mesiacoch 06 – 08/2021. Rozhodnutie o schválení žiadosti bolo do podateľne obce doručené dňa 22.10.2021. Predpokladá sa, že PPA vyzve našu obec k podpisu zmluvy cca o 5 mesiacov.

Dňa 10.09.2021 naša obec ako člen občianskeho združenia MAS – Dvory a okolie so sídlom Hlavné námestie 6, 941 31 Dvory nad Žitavou podala žiadosť o nenávratný finančný príspevok vo výške 14 863,34 EUR na projekt „Rekonštrukcia chodníkov“ v rámci Integrovaného regionálneho operačného programu (IROP). Celková cena projektu je vo výške 16 340,52 EUR. Predmetná žiadosť prešla kontrolou MAS a odborným hodnotením. Protokol o projekte bude na Ministerstvo investícií a regionálneho rozvoja a informatizácie Slovenskej republiky ako Riadiacemu orgánu pre Integrovaný regionálny operačný program postúpený dňa 25.10.2021. V prípade vydania kladného stanoviska je ďalší proces v kompetencii MAS. Projekt je možné začať realizovať až po nadobudnutí účinnosti zmluvy o nenávratný finančný príspevok.

Informácie o nechválení žiadosti o poskytnutie nenávratných finančných prostriedkov vo výške 37 224 EUR na projekt s názvom „Podpora domáceho kompostovania v obci Rúbaň“. Žiadosť bola podaná na Environmentálny fond dňa 9.12.2020 a v  prípade úspešnosti by finančné prostriedky boli použité na zakúpenie záhradných kompostérov.

Na Environmentálny fond bolo podaných spolu 2736 žiadostí. Z tohto počtu bolo schválených len 114 žiadostí. Ako dôvod nechválenia našej žiadosti bol uvedený: *Požiadavky vznesené na Environmentálny fond niekoľkonásobne prevýšili jeho finančné možnosti určené na podporu formou dotácie na rok 2021.*

Dňa 21.9.2021 sa na Obecnom úrade v Gbelciach konalo zasadnutie občianskeho združenia MAS Dvory a okolie a zasadnutie združenia Dvory a okolie.

Dňa 29.9.2021 sa konalo v Dome kultúry v Nových Zámkoch zasadnutie Regionálneho združenia miest a obcí novozámockej, štúrovskej a šurianskej oblasti. Obsahom stretnutia boli:

* Informácie z celoslovenského zasadnutia ZMOS-u
* Informácie zástupcov VUC NR k ďalšiemu postupu prípravy IUS a IUI

Informácie o ukončení procesu verejného obstarávania na poistenie majetku obce. Víťazom sa stala poisťovňa UNION.

Informácie o zmene systému zberu komunálneho odpadu zberovou spoločnosťou Brantner Nové Zámky s.r.o. V zmluve bude zakomponovaný počet kuka nádob.

Informácie o plnení uznesenia č. 145 zo dňa 25.09.2021 vo veci nadobudnutia respektíve odkúpenia nehnuteľností obcou nachádzajúcich sa v areáli školy na parcelách č. 38 a 39, ktoré sú vo vlastníctve pani Priski Mezőváriovej. Dôvodom je tá skutočnosť, že obec výhľadovo plánuje v tomto areáli výstavbu zariadenia pre seniorov.

Informácie o realizácii projektu „Výsadba stromčekov“ občianskym združením Fyrmonia v areáli nového cintorína v celkovej cene 2996,40 EUR. Na projekt získalo občianske združenie dotáciu z Nitrianskeho samosprávneho kraja vo výške 2936,47 EUR v rámci MALÉHO LEADERA.

Žiadosti o poskytnutie dotácie na rozvoj kultúry (projekt s názvom Potulky mojou dedinkou a okolím), športu (projekt s názvom Športujeme spolu ) a cestovného ruchu (projekt s názvom Deň vínnej turistiky) boli doručené Nitrianskemu samosprávnemu kraju v riadnom termíne.

Dňa 4.10.2021 kompetentným zamestnancom Okresného úradu v Nových Zámkoch bola vykonaná kontrola zameraná na Matričný úrad v Rúbani.

Dňom 4.10.2021 sa na miestnom rímsko-katolíckom kostole Sv. Imricha začali vykonávať ďalšie rekonštrukčné práce zamerané na hydroizoláciu budovy. Po celom obvode budovy sa podrezávalo murivo.

Dňa 8.10.2021 sa na Mestskom úrade v Štúrove uskutočnilo rokovanie vo veci prímestskej autobusovej dopravy k návrhom na zmenu cestovných poriadkov na obdobie 2020/2021. Naši občania boli vyzvaní na predloženie návrhov cestou miestneho rozhlasu.

Dňa 15.10.2021 sa vykonal predbežný audit účtovníctva obce za obdobie január až september 2021.

Dňa 19.10.2021 boli našou samosprávou rozdané balíčky pre seniorov z príležitosti Októbra - mesiaca úcty k starším (5 ks respirátorov a  vitamíny).

Dňa 21.10.2021 naša obec v spolupráci s obvodným veterinárnym lekárom zorganizovala očkovanie psov. Zaočkovaných bolo 30 psíkov.

Oznámenie občianskeho združenia Centrum prosperity o.z. so sídlom Rúbaň 1 o nekonaní plánovaného podujatia Values of Future/Hodnoty budúcnosti v dňoch 15.-17.10.2021 v areáli lesoparku v Rúbani a vinárstva Château Rúbaň z dôvodu nepriaznivej pandemickej situácie.

Starostka obce dala priestor poslancom na tlmočenie nápadov, názorov.

*Zoltán Ešek, poslanec:*

* *budovu zdravotného strediska využiť*

**13/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: PaedDr. Kristína Pócsová

Zoltán Ešek

Zapisovateľka: Helena Kanyicsková